
Telyneg: Y FRIALLEN. 


FRIALLEN gynta'r flwyddyn : 
O ble y daethost ti ? 

Y Gwanwyn aeth drwy'r goedwig, 
Ac ol ei droed wyf fi. 


A wyt ti'n teimlo'n unig 

Ar lethrau'r gelltydd mawr ? 
Na, gyda'r wawr yfory 

Bydd lluoedd hyd y llawr. 


Mor bur a glân yw'th wyneb ! 
A'th wên fel seren dlos: 

'Rwyf beunydd yn ymolchi 
Ym mheraidd wlith y nos. 


'Rwyt felly'n cadw'n effro, 
Heb huno'r nos na'r dydd ? 
'Rwyf wedi cysgu digon 
Drwy oriau'r Gaeaf prudd. 


"Oes rhyw gyfathrach rhyngot 

_ A'r deryn ar y pren ? 

'Rwy'n gwenu pan y disgyn 
Ei fiwsig ar fy mhen. 


Beth yw dy neges imi, 
Friallen fach y coed ? 

Y Gwanwyn yw fy Mrenin, 
'Rwy'n deffro'n ol ei droed. 


THOREAU. 





